CELEX: 62007CA0334
Language: da
Date: 2008-12-11 00:00:00
Title: Sag C-334/07 P: Domstolens dom (Anden Afdeling) af 11. december 2008 — Kommissionen for De Europæiske Fællesskaber mod Freistaat Sachsen (Appel — statsstøtte — påtænkt støtteordning til fordel for små og mellemstore virksomheder — forenelighed med fællesmarkedet — kriterier for undersøgelse af statsstøtte — tidsmæssig anvendelse — påtænkt støtte anmeldt før forordning (EF) nr. 70/2001 trådte i kraft — beslutning vedtaget efter denne ikrafttræden — berettiget forventning — retssikkerhed — fuldstændig anmeldelse)

7.2.2009   
            
            
               DA
            
            
               Den Europæiske Unions Tidende
            
            
               C 32/5
            
         Domstolens dom (Anden Afdeling) af 11. december 2008 — Kommissionen for De Europæiske Fællesskaber mod Freistaat Sachsen
   (Sag C-334/07 P) (1)
   
   (Appel - statsstøtte - påtænkt støtteordning til fordel for små og mellemstore virksomheder - forenelighed med fællesmarkedet - kriterier for undersøgelse af statsstøtte - tidsmæssig anvendelse - påtænkt støtte anmeldt før forordning (EF) nr. 70/2001 trådte i kraft - beslutning vedtaget efter denne ikrafttræden - berettiget forventning - retssikkerhed - fuldstændig anmeldelse)
   (2009/C 32/09)
   Processprog: tysk
   Parter
   
      Appellant: Kommissionen for De Europæiske Fællesskaber (ved K. Gross, som befuldmægtiget)
   
      Den anden part i appelsagen: Freistaat Sachsen (ved Rechtsanwalt Th. Lübbig)
   Sagens genstand
   Appel af dom afsagt af Retten i Første Instans (Femte Udvidede Afdeling) den 3. maj 2007 i sag T-357/02, Freistaat Sachsen mod Kommissionen, hvorved Retten delvis annullerede Kommissionens beslutning 2003/226/EF af 24. september 2002 om Tysklands påtænkte støtteordning, »Retningslinjer vedrørende støtte til små og mellemstore virksomheder — forbedring af virksomhedernes resultater i Sachsen« — delprogram 1 (instruktion), 4 (deltagelse i messer), 5 (samarbejde) og 7 (fremme af design) (EUT 2003 L 91, s. 13) — spørgsmålet, om Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder kan finde anvendelse på påtænkt støtte, som er anmeldt til Kommissionen før denne forordnings ikrafttræden.
   Konklusion
   
               1)
            
            
               Den af De Europæiske Fællesskabers Ret i Første Instans afsagte dom af 3. maj 2007, Freistaat Sachsen mod Kommissionen (sag T-357/02), ophæves.
            
         
               2)
            
            
               Sagen hjemvises til De Europæiske Fællesskabers Ret i Første Instans.
            
         
               3)
            
            
               Afgørelsen om sagens omkostninger udsættes.
            
         
      (1)  EUT C 223 af 22.9.2007.